Document ID: /roh_data/filtered/fineweb-2-filterrobots_roh.jsonl.gz/24610

Durant trais tschientaners ha l’explotaziun da charvun marcà la citad da Lens e sia regiun. Numerusas minieras, crests cun material d’explotaziun, chasas per ils miniers - tut anc da vesair. Charvun na vegn betg pli chavà. Ma per ils abitants da Lens è l’industria colliada fitg ferm cun lur vita en questa regiun en il nord da la Frantscha. Miniers da tuttas naziunalitads èn vegnids a Lens per lavurar – ed èn restads. Uschia pon ins er entupar en questa citad persunas che discurran polac, talian ed autras linguas.
En la Base 11/19 – ina miniera da charvun ch’ins po anc visitar – è entant s’installà in teater. I vegn fatg teater en las anteriuras duschas e bogns dals miniers. Dapi l'onn 1998 visitan persunas da lunsch enturn quest teater fitg spezial.